CELEX: 32022D0736
Language: da
Date: 2022-05-11 00:00:00
Title: Kommissionens gennemførelsesafgørelse (EU) 2022/736 af 11. maj 2022 om ændring af beslutning 2007/305/EF, 2007/306/EF og 2007/307/EF for så vidt angår overgangsperioden for spor af Ms1xRf1-hybridraps (ACS-BNØØ4-7xACS-BNØØ1-4), Ms1xRf2-hybridraps (ACS-BNØØ4-7xACS-BNØØ2-5) og Topas 19/2-raps (ACS-BNØØ7-1) samt produkter fremstillet heraf (meddelt under nummer C(2022) 3009) (Kun den tyske udgave er autentisk) (EØS-relevant tekst)

13.5.2022   
               
               
                  DA
               
               
                  Den Europæiske Unions Tidende
               
               
                  L 136/108
               
            
         KOMMISSIONENS GENNEMFØRELSESAFGØRELSE (EU) 2022/736
         af 11. maj 2022
         om ændring af beslutning 2007/305/EF, 2007/306/EF og 2007/307/EF for så vidt angår overgangsperioden for spor af Ms1xRf1-hybridraps (ACS-BNØØ4-7xACS-BNØØ1-4), Ms1xRf2-hybridraps (ACS-BNØØ4-7xACS-BNØØ2-5) og Topas 19/2-raps (ACS-BNØØ7-1) samt produkter fremstillet heraf
         
            
               (meddelt under nummer C(2022) 3009)
            
         
         (Kun den tyske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (1), særlig artikel 8, stk. 6, og artikel 20, stk. 6, og
         ud fra følgende betragtninger:
         
                     (1)
                  
                  
                     I Kommissionens beslutning 2007/305/EF (2), 2007/306/EF (3) og 2007/307/EF (4) fastsættes reglerne for tilbagetrækning fra markedet af Ms1xRf1-hybridraps (ACS-BNØØ4-7xACS-BNØØ1-4), Ms1xRf2-hybridraps (ACS-BNØØ4-7xACS-BNØØ2-5) og Topas 19/2-raps (ACS-BNØØ7-1) samt produkter fremstillet heraf (»GM-materiale«). Beslutningerne blev vedtaget, efter at indehaveren af godkendelsen, virksomheden Bayer CropScience AG, oplyste Kommissionen om, at de ikke agtede at indgive en ansøgning om forlængelse af godkendelsen af GM-materialet i overensstemmelse med artikel 8, stk. 4, første afsnit, artikel 11, artikel 20, stk. 4, og artikel 23 i forordning (EF) nr. 1829/2003.
                  
               
                     (2)
                  
                  
                     Der fastsættes i alle tre beslutninger en indledende overgangsperiode på fem år, hvor det er tilladt at markedsføre fødevarer og foderstoffer, der indeholder, består af eller er fremstillet af GM-materialet, såfremt andelen heraf ikke overstiger 0,9 % og forekomsten er utilsigtet eller teknisk uundgåelig. Formålet med overgangsperioden var at tage hensyn til, at der af og til kunne forekomme ganske små spor af GM-materialet i fødevare- og foderkæden, også efter at Bayer CropScience AG standsede salget af frø fremstillet af de genetisk modificerede organismer, og selv om alle foranstaltninger for at undgå en forekomst af GM-materiale var truffet.
                  
               
                     (3)
                  
                  
                     I beslutning 2007/305/EF, 2007/306/EF og 2007/307/EF fastsættes derudover en række foranstaltninger, som Bayer CropScience AG skal træffe, for at sikre en effektiv tilbagetrækning fra markedet af dette GM-materiale, og der fastsættes rapporteringsforpligtelser for adressaten.
                  
               
                     (4)
                  
                  
                     På trods af de foranstaltninger, som Bayer CropScience AG har truffet for at forhindre en forekomst af disse genetisk modificerede organismer i henhold til beslutning 2007/305/EF, 2007/306/EF og 2007/307/EF, er der stadig blevet konstateret små spor af rapsprodukter. Ved Kommissionens gennemførelsesafgørelse 2012/69/EU (5) ændredes alle tre beslutninger med henblik på at forlænge overgangsperioden indtil den 31. december 2016, og den tolererede forekomst af GM-materialet i fødevarer og foder blev reduceret til en vægtprocent på 0,1. De tre beslutninger blev ændret yderligere ved Kommissionens gennemførelsesafgørelse (EU) 2016/2268 (6) med henblik på at forlænge overgangsperioden indtil den 31. december 2019 og ved Kommissionens gennemførelsesafgørelse (EU) 2019/1562 (7) med henblik på at forlænge overgangsperioden indtil den 31. december 2022.
                  
               
                     (5)
                  
                  
                     Endvidere er beslutning 2007/305/EF, 2007/306/EF og 2007/307/EF blevet ændret ved Kommissionens gennemførelsesafgørelse (EU) 2019/1117 (8) for så vidt angår ændring af adressaten, fra Bayer CropScience AG til BASF SE.
                  
               
                     (6)
                  
                  
                     I oktober 2021 oplyste BASF Belgian Coordination Center CommV, en filial af BASF SE, at der på trods af de trufne foranstaltninger stadig er fundet små spor, om end i stadig faldende omfang, i rapsprodukter i de seneste år. Denne fortsatte forekomst af spor kan forklares dels med rapsfrøenes biologi, da de kan være hvilende i lange perioder, dels med den landbrugspraksis, der er anvendt til at høste frøene, og som kan have medført utilsigtet spild af frøene, som det var vanskeligt at vurdere omfanget af på tidspunktet for vedtagelse af beslutning 2007/305/EF, 2007/306/EF og 2007/307/EF og gennemførelsesafgørelse 2012/69/EU, (EU) 2016/2268 og (EU) 2019/1562.
                  
               
                     (7)
                  
                  
                     På baggrund af dette bør overgangsperioden forlænges indtil den 31. december 2025 for at muliggøre yderligere fjernelse af tilbageværende spor af Ms1xRf1-hybridraps, Ms1xRf2-hybridraps og Topas 19/2-raps i fødevare- og foderkæden.
                  
               
                     (8)
                  
                  
                     For yderligere at bidrage til at få fjernet GM-materialet bør BASF SE fortsætte med at gennemføre det interne program som krævet i beslutning 2007/305/EF, 2007/306/EF og 2007/307/EF og fortsætte med at indsamle data om forekomst af sådant materiale i rapsprodukter importeret til Unionen fra Canada, der er det eneste land, hvor genmodificeret Ms1xRf1-hybridraps, Ms1xRf2-hybridraps og Topas 19/2-raps dyrkes til kommercielle formål. BASF SE bør rapportere til Kommissionen om begge aspekter senest den 1. januar 2025.
                  
               
                     (9)
                  
                  
                     BASF SE bør fortsat sikre adgang til certificeret referencemateriale for at gøre det muligt for kontrollaboratorier at udføre deres analyse i løbet af overgangsperioden.
                  
               
                     (10)
                  
                  
                     Beslutning 2007/305/EF, 2007/306/EF og 2007/307/EF bør derfor ændres.
                  
               
                     (11)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Ændring af beslutning 2007/305/EF
            I beslutning 2007/305/EF foretages følgende ændringer:
            
                        1)
                     
                     
                        Artikel 1, stk. 2, affattes således:
                        »Senest den 1. januar 2025 skal adressaten rapportere til Kommissionen om gennemførelsen af dette program og om forekomst af de genetisk modificerede organismer i sendinger af raps fra Canada til Unionen.«
                     
                  
                        2)
                     
                     
                        Artikel 2, stk. 1, affattes således:
                        
                           »1.   Forekomst i fødevarer eller foder af materiale, der består af, indeholder eller er fremstillet af ACS-BNØØ4-7-raps, ACS-BNØØ1-4-raps og hybridkombinationen ACS-BNØØ4-7xACS-BNØØ1-4-raps, og som er anmeldt i henhold til artikel 8, stk. 1, litra a), og artikel 20, stk. 1, litra a), i forordning (EF) nr. 1829/2003, kan tolereres indtil den 31. december 2025, forudsat at forekomsten:
                           
                                       a)
                                    
                                    
                                       er utilsigtet eller teknisk uundgåelig samt
                                    
                                 
                                       b)
                                    
                                    
                                       andelen heraf ikke overstiger 0,1 vægtprocent«.
                                    
                                 
                     
                  
         
            Artikel 2
            Ændring af beslutning 2007/306/EF
            I beslutning 2007/306/EF foretages følgende ændringer:
            
                        1)
                     
                     
                        Artikel 1, stk. 2, affattes således:
                        »Senest den 1. januar 2025 skal adressaten rapportere til Kommissionen om gennemførelsen af dette program og om forekomst af de genetisk modificerede organismer i sendinger af raps fra Canada til Unionen.«
                     
                  
                        2)
                     
                     
                        Artikel 2, stk. 1, affattes således:
                        
                           »1.   Forekomst i fødevarer eller foder af materiale, der består af, indeholder eller er fremstillet af ACS-BNØØ4-7-raps, ACS-BNØØ2-5-raps og hybridkombinationen ACS-BNØØ4-7xACS-BNØØ2-5-raps, og som er anmeldt i henhold til artikel 8, stk. 1, litra a), og artikel 20, stk. 1, litra a), i forordning (EF) nr. 1829/2003, kan tolereres indtil den 31. december 2025, forudsat at forekomsten:
                           
                                       a)
                                    
                                    
                                       er utilsigtet eller teknisk uundgåelig samt
                                    
                                 
                                       b)
                                    
                                    
                                       andelen heraf ikke overstiger 0,1 vægtprocent«.
                                    
                                 
                     
                  
         
            Artikel 3
            Ændring af beslutning 2007/307/EF
            Artikel 1, stk. 1 og 2, i afgørelse 2007/307/EF affattes således:
            
               
                  »1.   Adressaten skal gennemføre et internt program for at sikre en effektiv tilbagetrækning af ACS- BNØØ7-1-raps i avl og frøproduktion samt indsamle data om forekomst af den genetisk modificerede organisme i sendinger af raps til Unionen fra Canada.
                  Senest den 1. januar 2025 skal adressaten rapportere til Kommissionen om gennemførelsen af dette program og om forekomst af de genetisk modificerede organismer i sendinger af raps fra Canada til Unionen.
               
               
                  2.   Forekomst i fødevarer eller foder af materiale, der består af, indeholder eller er fremstillet af ACS-BNØØ7-1-raps, og som er anmeldt i henhold til artikel 8, stk. 1, litra a), og artikel 20, stk. 1, litra a), i forordning (EF) nr. 1829/2003, kan tolereres indtil den 31. december 2025, forudsat at forekomsten:
                  
                              a)
                           
                           
                              er utilsigtet eller teknisk uundgåelig samt
                           
                        
                              b)
                           
                           
                              andelen heraf ikke overstiger 0,1 vægtprocent«.
                           
                        
            
         
         
            Artikel 4
            Ændringer af oplysninger, der skal indføres i EF-registret over genetisk modificerede fødevarer og foderstoffer
            Oplysningerne i EF-registret om genetisk modificerede fødevarer og foderstoffer, jf. artikel 28 i forordning (EF) nr. 1829/2003, vedrørende ACS-BNØØ4-7-raps, ACS-BNØØ1-4-raps og hybridkombinationen ACS-BNØØ4-7xACS-BNØØ1-4-raps, ACS-BNØØ4-7-raps, ACS-BNØØ2-5-raps og hybridkombinationen ACS-BNØØ4-7xACS-BNØØ2-5-raps samt ACS-BNØØ7-1-raps ændres af Kommissionen for at tage hensyn til denne afgørelse.
         
         
            Artikel 5
            Adressater
            Denne afgørelse er rettet til BASF SE, Carl-Bosch-Str. 38, 67063 Ludwigshafen, Tyskland.
         
         
            Udfærdiget i Bruxelles, den 11. maj 2022.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 268 af 18.10.2003, s. 1.
         
            (2)  Kommissionens beslutning 2007/305/EF af 25. april 2007 om tilbagetrækning fra markedet af Ms1xRf1-hybridraps (ACS-BNØØ4-7xACS-BNØØ1-4) og produkter fremstillet heraf (EUT L 117 af 5.5.2007, s. 17).
         
            (3)  Kommissionens beslutning 2007/306/EF af 25. april 2007 om tilbagetrækning fra markedet af Ms1xRf2-hybridraps (ACS-BNØØ4-7xACS-BNØØ2-5) og produkter fremstillet heraf (EUT L 117 af 5.5.2007, s. 20).
         
            (4)  Kommissionens beslutning 2007/307/EF af 25. april 2007 om tilbagetrækning fra markedet af Topas 19/2-raps (ACS-BNØØ7-1) og produkter fremstillet heraf (EUT L 117 af 5.5.2007, s. 23).
         
            (5)  Kommissionens gennemførelsesafgørelse 2012/69/EU af 3. februar 2012 om ændring af beslutning 2007/305/EF, 2007/306/EF og 2007/307/EF for så vidt angår overgangsperioden for spor af Ms1xRf1-hybridraps (ACS-BNØØ4-7-xACS-BNØØ1-4), Ms1xRf2-hybridraps (ACS-BNØØ4-7xACS-BNØØ2-5) og Topas 19/2-raps (ACS-BNØØ7-1) samt produkter fremstillet heraf (EUT L 34 af 7.2.2012, s. 12).
         
            (6)  Kommissionens gennemførelsesafgørelse (EU) 2016/2268 af 14. december 2016 om ændring af beslutning 2007/305/EF, 2007/306/EF og 2007/307/EF for så vidt angår overgangsperioden for spor af Ms1×Rf1-hybridraps (ACS-BNØØ4-7×ACS-BNØØ1-4), Ms1×Rf2-hybridraps (ACS-BNØØ4-7×ACS-BNØØ2-5) og Topas 19/2-raps (ACS-BNØØ7-1) samt produkter fremstillet heraf (EUT L 342 af 16.12.2016, s. 34).
         
            (7)  Kommissionens gennemførelsesafgørelse (EU) 2019/1562 af 16. september 2019 om ændring af beslutning 2007/305/EF, 2007/306/EF og 2007/307/EF for så vidt angår overgangsperioden for spor af Ms1×Rf1-hybridraps (ACS-BNØØ4-7×ACS-BNØØ1-4), Ms1×Rf2-hybridraps (ACS-BNØØ4-7×ACS-BNØØ2-5) og Topas 19/2-raps (ACS-BNØØ7-1) samt produkter fremstillet heraf (EUT L 240 af 18.9.2019, s. 13).
         
            (8)  Kommissionens gennemførelsesafgørelse (EU) 2019/1117 af 24. juni 2019 om ændring af beslutning 2007/305/EF, 2007/306/EF og 2007/307/EF for så vidt angår ændring af adressaten i beslutningerne (EUT L 176 af 1.7.2019, s. 59).